Andijon viloyatining Asaka tumanida qotillik yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, 31 yanvar kuni soat 16:30 larda Asaka tumani Pushmon ko‘chasida yashovchi, 1998 yilda tug‘ilgan L.A. Kamolot MFY Marg‘iloniy ko‘chasida joylashgan 51-sonli umumiy uy hovlisida o‘zaro janjal oqibatida shu hovlining 1-xonasida yashovchi, 1989 yilda tug‘ilgan R.O‘.ning ko‘krak qismiga pichoq bilan urib jarohat yetkazgan. Natijada R.O‘. kasalxonaga yotqizilgan va ko‘rsatilgan tibbiy muolajalarga qaramay vafot etgan. L.A. qo‘lga olingan.